Eidsfjorden
        
         (fjord i Sortland)
Store norske leksikon,Geografi,Norges geografi,Nordland,Sortland
Eidsfjorden er en fjord i Sortland kommune i Nordland. Den skjærer seg fra Vesterålsfjorden nordøstover inn i Langøya. Fjorden er cirka 30 km lang fra Snarset ved overgangen til Vesterålsfjorden til botnen av Bjørndalsfjorden, Eidsfjordens innerste arm som har en nordvestlig retning. I ytre del av Eidsfjorden går grensen mellom Bø og Hadsel kommuner, mens indre del ligger i Sortland; botnen av Bjørndalsfjorden stikker så vidt inn i Øksnes kommune.
Eidsfjordens største dybde er 228 meter mellom Snarset på Langøya og nordvestspissen av Hadseløya; her har fjorden også sin største bredde, 4 km. Bjørndalsfjorden er mellom 800 og 100 meter bred og største dybde 22 meter. Se for øvrig Djupshola.Eidsfjorden var tidligere en av Norges beste sildefjorder. Det rike feitsildfisket i 1870-årene førte til økonomisk oppsving i Vesterålen og dannelsen av Vesteraalens Dampskibsselskap. Les mer i Store norske leksikon sildefiske Nordland Sortland Nordland – geologi og landformer